23PES-119

EH Bildu Nafarroa talde parlamentarioari atxikitako parlamentari Adolfo Araiz Flamarique jaunak, Erregelamenduko 215. artikuluan ezarritakoari jarraikiz, honako galdera hauek aurkezten ditu, idatziz erantzuteko:

1.- Hirugarrenen Kontabilitate Osagarritik lortzen den informazioaren arabera, zein da 2016-2022 aldian preskribatutako zenbatekoa?

2.- Zein da, urtez urte xehakatuta, preskribatutako zenbatekoa?

3.- Zein da zenbatekoa, zerga-figuren arabera xehakatuta (PFEZ, SZ, BEZ...)?

4.- Zenbat zergaduni eragiten diote preskripzio horiek?

5.- Zergadun horietatik, zeintzuk dira pertsona fisikoak eta zeintzuk pertsona juridikoak, motaren arabera?

6.- Zenbat zergadunek gainditzen zuen preskribatutako milioi erdi euroko zorra eta zenbatek milioi bat euroko zorra?

7.- Zenbat zergadunek zuen 500 eurotik beherako zor preskribatua?

8.- Zenbat zordun dira entitatearen likidazioarekin bukatzen zen hartzekodunen konkurtsoan zeuden entitateak?

9.- Zer portzentaje egiten dute preskripzioek, urteko ekitaldien arabera, tributu bidezko diru-sarrera aitortuen eta preskripzio urteko diru-bilketaren aldean?

10.- Zer portzentaje egiten dute preskripzioek, ekitaldien arabera, premiamendu bidezko zordunen saldoaren aldean?

11.- Zorraren zenbat deklaratu da kobraezina ekitaldi bakoitzean?

12.- Zenbat aitorpen deklaratu ziren kobraezin ekitaldi horietan eta zein zen zorraren zenbatekoa?

13.- Erantzukizun solidario edo subsidiarioen zenbat deribazio egin ziren urte horietan, zenbat pertsonari eragin zioten eta zer zenbateko deribatu zen? Zer kopuru deribatu kobratu zuen egiaz Nafarroako Ogasunak?

14.- Ezarri al du Nafarroako Ogasunak zerga-erantzukizuneko deribazioetarako automatizazio-prozedurarik?

Iruñean, 2023ko irailaren 28an

Foru parlamentaria: Adolfo Araiz Flamarique